17/01/2017 | Administración LocalMunicipal
Rianxo
Secretaría
Bases da convocatoria pública para a elección de xuíz de paz titular e substituto

En sesión plenaria do día 29/12/2016 aprobáronse as bases da convocatoria pública para a elección do xuíz de paz titular e substituto no Concello de Rianxo que se transcriben deseguido: Estando vacantes as prazas do Xuíz de Paz Titular e Substituto do Xulgado de Paz deste Municipio e tendo en conta o acordado pola Sala de Goberno do Tribunal Superior de Xustiza de Galicia de oficiar a este concello para que se inicie novo expediente ao efecto, efectúase convocatoria pública, co fin de que as persoas interesadas poidan presenta-las instancias, no Rexistro do Concello de Rianxo, durante o prazo de 20 días hábiles, contados a partir do seguinte ao da publicación da convocatoria no BOP da Coruña. A convocatoria publicarase igualmente, mediante editos, no taboleiro de anuncios municipal, no Xulgado de Primeira Instancia e Instrución de Padrón e no propio Xulgado de Paz. Para poder concorrer precísanse os seguintes requisitos: a) Ser español. b) Ser maior de idade. c) Non estar incurso nalgunha das causas de incapacidade, incompatibilidade ou prohibicións recollidas na Lei Orgánica do Poder Xudicial, concretamente nos seus artigos 303 e 389 e ss. Están incapacitados os impedidos física ou psiquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercicio dos seus dereitos civís. Os interesados deberán achegar SOLICITUDE na que indicaran expresamente a praza a que concorren, titular, substituto ou ambas, coa seguinte documentación: a) Certificación de nacemento ou fotocopia autentificada do documento nacional de identidade. b) Certificación médica, expedida pola Xefatura Provincial de Sanidade, acreditativa expresamente de non estar impedido física ou psiquicamente para o exercicio da función xudicial. c) Certificación expedida polo Rexistro Central de Penados e Rebeldes, e declaración complementaria a que fai referencia o artigo 2 da Lei 68/1980, do 1 de decembro, no seu punto 1. a) referente a “si se encontra inculpado o procesado”.- d) Declaración xurada sobre se incorre nalgún suposto de incompatibilidade para o desempeño das funcións xudiciais recollidas, respectivamente, no artigo 303 e 389 a 397 da LOPX, a excepción do exercicio de actividades profesionais ou mercantís (arts.1.2 e 14 RXP). e) Xustificación dos méritos que, no seu caso, alegue o solicitante.- 4.- PROCEDEMENTO. Transcorrido o prazo para a presentación de solicitudes, polo Pleno do Concello procederase á elección de Xuíz de Paz Titular e Substituto entre as persoas que, solicitándoo, reúnan as condicións legalmente establecidas. O acordo adoptarase co voto favorable da maioría absoluta dos membros da Corporación. De non presentar solicitudes, o Pleno do Concello elixira libremente. O acordo do Concello será remitido ao Xuíz de primeira instancia e instrución do partido xudicial, que o elevará á Sala de Goberno do Tribunal Superior de Xustiza de Galicia. O nomeamento do Xuíz de Paz Substituto e o Substituto será efectuado pola Sala de Goberno do Tribunal Superior de Xustiza de Galicia, por un período de catro anos. Considerando o disposto na Lei orgánica 6/1985, de 1 de xullo, do Poder xudicial (LOPX), Lei 39/1988, do 28 de decembro, de Demarcación e Planta xudicial (PDPX) e Regulamento 3/1995, de 7 de xuño, dos Xuíces de Paz (RXP), publícanse no BOP da Coruña e, mediante edictos, no taboleiro de anuncios do Concello, no Xulgado de Primeira Instancia e Instrución de Padrón e no propio Xulgado de Paz. Rianxo, 12 de xaneiro de 2017 O Alcalde, Adolfo F. Muíños Sánchez